Έλενα Μιλεντίγιεβιτς

Η **Έλενα Μιλεντίγιεβιτς** (15 Ιουνίου 1999, Αθήνα) είναι Ελληνίδα διεθνής αθλήτρια πετοσφαίρισης, η οποία Κατά την περίοδο 2024-25 αγωνίζεται με τη φανέλα του Πανιωνίου ΓΣ Σμύρνης στο Πρωτάθλημα Ελλάδας στη θέση της ακραίας.

## Καριέρα
Η Έλενα Μιλεντίγιεβιτς ξεκίνησε τον αθλητισμό από την ηλικία των 5 ετών. ασχολούμενη αρχικά με το τένις, το μπάσκετ και το τάε κβον ντο. Στην ηλικία των 8 ετών παρακολούθησε έναν αγώνα βόλεϊ γυναικών και αισθάνθηκε ότι ήταν το άθλημα με το οποίο θα ήθελε να ασχοληθεί πιο ουσιαστικά. Έτσι το 2007 γράφτηκε στην ομάδα βόλεϊ του Α.Ο Αιγάλεω στην οποία αγωνίστηκε μέχρι το 2015, και με την οποία κατέκτησε 5 πρωταθλήματα υποδομών ΕΣΠΕΔΑ, τα δύο στις ηλικίες Κ-16 και ακόμα 3 στις ηλικίες Κ-18.

Το 2015 σε ηλικία 16 ετών εντοπίστηκε και αποκτήθηκε από τον Ολυμπιακό Πειραιώς ως ένα από τα μεγαλύτερα ταλέντα της εποχής της.
Στις ερυθρόλευκες εντάχθηκε αρχικά στα τμήματα υποδομών και κατέκτησε το Πρωτάθλημα ΕΣΠΕΔΑ Κορασίδων (Κ-18) την περίοδο 2015-16. Αν και συνέχισε να στελεχώνει το τμήμα Νεανίδων, και μάλιστα ως αρχηγός, είχε συμμετοχές και στην ομάδα Γυναικών ήδη από το 2015-16, ενώ από την επόμενη περίοδο ήταν σχεδόν πάντα μέλος της 14άδας των αγώνων πρωταθλήματος και κυπέλλου.

Στην ομάδα Γυναικών αγωνίστηκε αρχικά ως ακραία, αλλά δεν κατάφερε να αποκτήσει θέση βασικής, κυρίως λόγω της πλειάδας των σπουδαίων αθλητριών -κυρίως ξένων- που υπήρχαν εκείνη την εποχή στην ομάδα του Πειραιά.
Ωστόσο προσέφερε τις πολύτιμες υπηρεσίες της όποτε χρειάστηκε, και μετά την αποχώρηση των Ειρήνη Κοκκινάκη και Αρέτα Κονόμη αγωνίστηκε με ιδιαίτερη επιτυχία στη θέση της λίμπερο. Ως αναγνώριση των πολύτιμων υπηρεσιών της υπήρξε η συνεχής ανανέωση του συμβολαίου της από τον Ολυμπιακό, στον οποίο παρέμεινε επί επτά έτη, κατακτώντας 5 Πρωταθλήματα Ελλάδας, 4 Κύπελλα Ελλάδας, αλλά και κυρίως εισέπραξε τις μεγάλες επιτυχίες των ερυθρόλευκων με τις κατακτήσεις του ασημένιου και τελικά του Χρυσού Μεταλλίου στο Τσάλεντζ Καπ τα έτη 2017 και 2018 αντίστοιχα.

Το Καλοκαίρι του 2022 η Έλενα Μιλενγτίγεβιτς αποχώρησε από τον Ολυμπιακό, και τον Ιανουάριο του 2023 εντάχθηκε στον Πανιώνιο Νέας Σμύρνης, στον οποίο καθιερώθηκε αμέσως ως βασική, και με τον οποίο την περίοδο 2023-24 κατέκτησε το Πρωτάθλημα της Πρε Λιγκ και ταυτόχρονα την άνοδο στη Βόλεϊ Λιγκ Ελλάδας.

## Διεθνής καριέρα
Η Έλενα Μιλεντίγεβιτς κλήθηκε ήδη από την ηλικία των 14 ετών στην Προεθνική Παγκορασίδων από τον Περιφερειακό Ομοσπονδιακό Προπονητή της ΕΣΠΕΔΑ Γιάννη Μπογιατζόγλου. Ακολούθως αγωνίστηκε για δύο χρόνια στην Εθνική Κορασίδων, όταν ακόμα ήταν αθλήτρια του Α.Ο. Αιγάλεω, και συμμετείχε στο Βαλκανικό Πρωτάθλημα του 2014 στο Καζανλάκ της Βουλγαρίας. Στη συνέχεια αγωνίστηκε στην Εθνική Νεανίδων, και συμμετείχε στην προετοιμασία και στους προκριματικούς του αντίστοιχου Ευρωπαϊκού Πρωταθλήματος το 2016.
Στις αναπτυξιακές Εθνικές ομάδες η Έλενα Μιλεντίγεβιτς κατέγραψε συνολικά 14 συμμετοχές.

## Οικογενειακά στοιχεία
Η Έλενα Μιλεντίγεβιτς προέρχεται από αθλητική οικογένεια, αφού και ο αδελφός της Ιάκωβος Μιλεντίγιεβιτς - Αλιφιέρης είναι διεθνής αθλητής 
καλαθοσφαίρισης, ο οποίος υπήρξε μέλος της Εθνικής Ελλάδας Εφήβων, πρωταθλήτριας Ευρώπης το 2015. 
Ο πατέρας τους Ντέγιαν, γεννήθηκε στο Κραγκούγιεβατς της Σερβίας και έπαιξε μπάσκετ στην εφηβική ομάδα της Παρτίζαν και την ανδρική της Ραντνίτσκι, προτού αποχωρήσει πρόωρα λόγω τραυματισμών. Αργότερα ο Ντέγιαν Μιλεντίγεβιτς εγκαταστάθηκε στην Ελλάδα, όπου γεννήθηκαν τα δυο αδέλφια, Ιάκωβος (1997) και Έλενα.

## Συλλογικοί τίτλοι - Διακρίσεις
### Διεθνείς διοργανώσεις
**[[Challenge Cup πετοσφαίρισης γυναικών|Τσάλεντζ Καπ]]
*  2018 ([[Ολυμπιακός Σ.Φ.Π. (πετοσφαίριση γυναικών)|Ολυμπιακός Πειραιώς]])
*  2017 ([[Ολυμπιακός Σ.Φ.Π. (πετοσφαίριση γυναικών)|Ολυμπιακός Πειραιώς]])

=== Εθνικά Πρωταθλήματα ===
**5 Πρωταθλήματα Ελλάδας
* 2015-16, 2016-17, 2017-18, 2018-19, 2019-20 (Ολυμπιακός Πειραιώς)
****2η θέση**: 2021-22 (Ολυμπιακός Πειραιώς)

**1 [[Πρε Λιγκ Πετοσφαίρισης Ελλάδας Γυναικών|Πρωτάθλημα Πρε Λιγκ Ελλάδας]]
* 2023-24 ([[Πανιώνιος (πετοσφαίριση γυναικών)|Πανιώνιος Νέας Σμύρνης]])

=== Εθνικά Κύπελλα ===
**4 Κύπελλα Ελλάδας
* 2016, 2017, 2018, 2019 (Ολυμπιακός Πειραιώς)

### Πρωταθλήματα υποδομών
**2 Πρωταθλήματα [[Ένωση Σωματείων Πετοσφαίρισης Δυτικής Αττικής|ΕΣΠΕΔΑ]] Κ-16 (πρώην Παγκορασίδων)
* 2010-11, 2011-12 ([[Α.Ο. Αιγάλεω (πετοσφαίριση γυναικών)|Α.Ο. Αιγάλεω]])

**4 Πρωταθλήματα ΕΣΠΕΔΑ Κ-18 (πρώην Κορασίδων)
* 2012-13, 2013-14, 2014-15 (Α.Ο. Αιγάλεω)
* 2015-16 (Ολυμπιακός Πειραιώς)

## Παραπομπές


## Εξωτερικοί σύνδεσμοι
* Έλενα Μιλεντίγιεβιτς: Παρουσίαση - Στοιχεία - Ομάδες - Διακρίσεις women.volleybox.net
* Έλενα Μιλεντίγιεβιτς: Ατομικά στοιχεία - Ομάδες καριέρας greekvolley.eu
* Έλενα Μιλεντίγιεβιτς: "Ευλογημένη που με επέλεξε ο Ολυμπιακός" (Συνέντευξη 2016 - Μικρό βιογραφικό} www.thecolumnist.gr 
* Έλενα Μιλεντίγιεβιτς: Ευρωπαϊκή παρουσία www-old.cev.eu
* Δυναμικό Ολυμπιακού 2020 - Ιστοχώρος CEV www-old.cev.eu
*  Τα αδέλφια Μιλεντίγιεβιτς μιλάνε αποκλειστικά στην COSMOTE TV www.youtube.com
* Στα Προκριματικά του Πανευρωπαϊκού Πρωταθλήματος 2015 ipolimas.gr 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες ΟΣΦΠ
Κατηγορία:Πετοσφαιρίστριες Πανιωνίου